2019. gada 15. oktobrī Noteikumi Nr. 472

Rīgā (prot. Nr. 48 22. §)

**Grozījumi Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem"**

Izdoti saskaņā ar

Narkotisko un psihotropo

vielu un zāļu, kā arī prekursoru

likumīgās aprites likuma

3. panta otro daļu

1. Izdarīt Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem" (Latvijas Vēstnesis, 2005, 180. nr.; 2009, 75., 187. nr.; 2011, 78. nr.; 2012, 93., 197. nr.; 2013, 98. nr.; 2014, 165. nr.; 2015, 104. nr.; 2016, 82. nr.; 2017, 51., 203. nr.; 2019, 7. nr.) šādus grozījumus:

1.1. papildināt 1. pielikumu ar 1.5. apakšpunktu šādā redakcijā:

"1.5. aprakstam atbilstošās narkotiskās vielas\*:

|  |  |
| --- | --- |
| Nr. p. k. | Nosaukums |
| 1.5.1. | **Indola, azaindolu un indazola-3-karbonilatvasinājumi**Indola-3-karbonilatvasinājumi, azaindolu-3-karbonilatvasinājumi un indazola-3-karbonilatvasinājumi, kas aizvietoti pie indola, azaindolu vai indazola cikla slāpekļa atoma stāvoklī 1 ar neaizvietotu vai aizvietotu alkilgrupu un stāvoklī 3 pie karbonilgrupas aizvietoti ar:* neaizvietotu vai aizvietotu alkilgrupu vai cikloalkilgrupu,
* neaizvietotu vai aizvietotu aromātisku vai heteroaromātisku ciklu,
* neaizvietotu vai aizvietotu alkoksigrupu, ariloksigrupu, heteriloksigrupu,
* aizvietotu aminogrupu

un indola vai azaindolu cikla stāvoklī 2 neaizvietoti vai aizvietoti ar alkilgrupu, un jebkurš no iepriekš minētajiem savienojumiem, kas papildus aizvietots indola, azaindolu vai indazola ciklā, tostarp tāds, kurā aizvietotājs veido papildu ciklu |
| 1.5.2. | **Acetilfentanili***N-*(1-fenetilpiperidin-4-il)-*N*-fenilacetamīds un jebkurš savienojums, kas atvasināts no *N*-(1-fenetilpiperidin-4-il)-*N*-fenilacetamīda, ja izpildīts viens vai vairāki šādi nosacījumi:a) aizvietojot vienu vai vairākus ūdeņraža atomus vienā vai abos benzola gredzenos ar vienu vai vairākiem vienādiem vai dažādiem halogēna atomiem, alkilgrupām, hidroksilgrupām vai alkoksigrupām;b) aizvietojot vienu vai vairākus ūdeņraža atomus piperidīna cikla stāvoklī 2, 3, 5 vai 6 ar neaizvietotu vai aizvietotu alkilgrupu;c) aizvietojot vienu vai vairākus etilēngrupas ūdeņraža atomus ar neaizvietotu vai aizvietotu alkilgrupu vai hidroksilgrupu;d) aizvietojot vienu vai vairākus ūdeņraža atomus acetilgrupā ar neaizvietotu(-ām) vai aizvietotu(-ām) alkilgrupu(-ām), alkenilgrupu, metoksigrupu vai iekļaujot oglekļa atomu ciklā, kas var būt aizvietots, tostarp veidojot papildinošus ciklus;e) aizvietojot etilēngrupu ar metilēngrupu;f) aizvietojot ūdeņraža atomu piperidīna cikla stāvoklī 4 ar aizvietotu vai neaizvietotu fenilgrupu vai estergrupu;g) nomainot *N*-(1-fenetilpiperidin-4-il)grupā esošo benzola gredzenu ar citu ciklisku, no benzola gredzena atšķirīgu struktūru, kas var būt aizvietota;h) nomainot *N*-fenilgrupas benzola gredzenu ar citu piesātinātu, no benzola gredzena atšķirīgu ciklu, kas var būt aizvietots" |

1.2. svītrot 1. pielikuma 2.5.15. un 2.5.25. apakšpunktu;

1.3. papildināt 1. pielikumu ar 2.5.26. apakšpunktu šādā redakcijā:

|  |  |
| --- | --- |
| "2.5.26. | **8-hinolil-3-(1-piperidilsulfonil)benzoāti**8-hinolil-3-(1-piperidilsulfonil)benzoāts un jebkurš savienojums, kas atvasināts no tā, aizvietojot vienu vai vairākus ūdeņraža atomus hinolīna, benzola vai piperidīna gredzenā ar vienu vai vairākiem vienādiem vai dažādiem halogēna atomiem, alkilgrupām, hidroksilgrupām vai alkoksigrupām" |

1.4. papildināt 2. pielikumu ar 1.37.1 apakšpunktu šādā redakcijā:

|  |  |  |
| --- | --- | --- |
| "1.37.1 | 4-anilīnpiperidīns | 23056-29-3" |

1.5. papildināt 3. pielikumu ar 73. apakšpunktu šādā redakcijā:

|  |  |  |
| --- | --- | --- |
| "73. | Etizolāms | 40054-69-1" |

2. Noteikumi stājas spēkā 2019. gada 16. oktobrī.

Ministru prezidents A. K. Kariņš

Veselības ministre I. Viņķele